CELEX: 62013TN0435
Language: hu
Date: 2013-08-20 00:00:00
Title: T-435/13. sz. ügy: 2013. augusztus 20-án benyújtott kereset — Triarii kontra Európai Bizottság

19.10.2013   
            
            
               HU
            
            
               Az Európai Unió Hivatalos Lapja
            
            
               C 304/21
            
         2013. augusztus 20-án benyújtott kereset — Triarii kontra Európai Bizottság
   (T-435/13. sz. ügy)
   2013/C 304/37
   Az eljárás nyelve: angol
   
      Felek
   
   
      Felperes: Triarii BV (Hága, Hollandia) (képviselő: G. Verhellen ügyvéd)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               Semmisítse meg az Európai Bizottság 2013. június 20-i határozatát (hivatkozási szám: ENER B 1/IMMR(2013) ENER.B.1.2638778) annak érdekében, hogy a felperes által benyújtott ajánlat részt vegyen a közbeszerzési eljárásban;
            
         
               —
            
            
               abban az esetben, ha a Bíróság a kérelemnek helyt adó határozatát azt követően hozza meg, hogy a közbeszerzési szerződést már odaítélték valamelyik ajánlattevőnek:
               
                           —
                        
                        
                           szüntesse meg a folyamatban lévő ENER/B1/2013-371. sz. közbeszerzési eljárást annak érdekében, hogy a felperesnek ismét lehetősége legyen az ajánlattételre;
                        
                     
                           —
                        
                        
                           semmisítse meg az ENER/B1/2013-371. sz. közbeszerzési eljárásban a szerződés valamelyik ajánlattevőnek történő odaítélése tárgyában az Európai Bizottság által meghozandó határozatot; és/vagy
                        
                     
                           —
                        
                        
                           kötelezze az Európai Bizottságot a felperesnek az elvesztett lehetőségben megnyilvánuló kárának megtérítésére, ami annak következtében merült fel, hogy a felperest kizárták az ENER/B1/2013-371. sz. közbeszerzési eljárásból.
                        
                     
         
      Jogalapok és fontosabb érvek
   
   Keresete alátámasztása érdekében a felperes két jogalapra hivatkozik.
   
               1.
            
            
               Az első jogalap keretében a felperes azt állítja, hogy a Törvényszék az EUMSZ 263. cikk alapján hatáskörrel rendelkezik a jelen ügy elbírálására.
            
         
               2.
            
            
               A második jogalap keretében a felperes azt állítja, hogy a Bizottság magatartásával jogos elvárást keltett benne a tekintetben, hogy az ajánlat benyújtására megfelelő időn belül sor került.